Belinda van der Merwe, arbeidsterapeut
JY LEES NOU Belinda van der Merwe, arbeidsterapeut
Ontmoet vir Belinda van der Merwe, 'n arbeidsterapeut van die Kaap.
Belinda van der Merwe (27).
Die Universiteit van Pretoria.
B.A. in arbeidsterapie. Dis ’n vier-jaar-kursus, waarna jy ’n jaar gemeenskapsdiens moet doen om by die Raad op Gesondheidsberoepe as onafhanklike praktisyn te registreer.
Ek kom oorspronklike van Pretoria, maar woon nou in Kaapstad.
Hoekom het jy arbeidsterapie gekies?
Ek was altyd lief vir mense wat verwerp word omdat hulle anders is, op watter manier ook al, en het gewens ek kon ’n verskil in hul lewe maak.
Hoe lank werk jy al as arbeidsterapeut?
Vanjaar is my vyfde jaar.
Voordele: Jy word betaal om met mense te werk en hulle te help. Omdat mense uniek is, het elke geval nuwe uitdagings en jy raak selde verveeld. Dis ’n wye veld en daar is baie geleenthede.
Uitdagings: Faktore buite jou beheer, byvoorbeeld as jy nie genoeg hulpbronne het om pasiënte in die openbare sektor te help nie of pasiënte wat nie terapie kan bywoon nie weens ’n uitgeputte mediese skema (in die privaat sektor).
Jy moet passievol wees daaroor om mense te help, kreatief dink, goed wees met probleemoplossing en jou mening kan lug. Jy moet aanpasbaar wees en gemaklik daarmee wees dat alles nie altyd sin maak nie.
Dit hang af van die veld waarin jy werk (pediatrie, liggaamlik, psigiatrie of gemeenskap), of jy in die privaat of openbare sektor werk, die aantal jare wat jy werk en of jy jou eie praktyk het of vir iemand anders werk. Jy gaan dalk nie ryk word nie, maar genoeg verdien om ’n bestaan te maak.
Watter raad het jy vir voornemende arbeidsterapeute?
Dis ’n reis met hoogtepunte en laagtepunte as jy dit gaan studeer en jy gaan soms wil tou opgooi, maar as jy volhard, sal jy ’n dieper begrip van jouself, ander en die wêreld kry.
Watter skoolvakke het jy nodig om hiervoor te studeer?
Die toelatingskriteria het met die jare verander, maar dit lyk of jy wiskunde moet hê, en fisiese wetenskappe of biologie sal ook voordelig wees.
Agt (sommige dae dit ses; ander dae 10).